Man vas ná vrou in Prieska aangerand, verkrag is | Netwerk24
Deur Anena Burger 20 Oktober 2020 15:52
Brig. Mohale Ramatseba, polisiewoordvoerder, sê die 60-jarige vrou is Maandagoggend omstreeks 01:30 aangeval terwyl sy geslaap het. Sy is eers geslaan, met 'n hamer aangerand en daarna verkrag.
Die aanvaller het glo deur 'n venster by die huis ingekom.
Die vrou kon hulp ontbied nadat die aanvaller gevlug het, en is na 'n hospitaal gehaas.
Ramatseba sê die polisie het dadelik met 'n uitgebreide soektog na die man begin en het hom omstreeks 09:00 Dinsdagoggend in Prieska vasgetrek.
Brig. Nicky Mills, bevelvoerder vir die eenheid teen gesinsgeweld, kindermishandeling en seksuele oortredings in die Noord-Kaap, het sers. Riaan van Wyk bedank vir die deeglike ondersoek wat tot die vinnige inhegtenisneming van die verdagte gelei het.